open-index/open-wikipedia-markdown huggingface dataset:
ரெமோ (திரைப்படம்)

**ரெமோ** (Remo), பாக்கியராஜ் கண்ணனின்	 இயக்கத்தில், ஆர். டி. இராஜாவின் தயாரிப்பில் வெளியாகியுள்ள தமிழ்த்திரைப்படம் ஆகும். இத்திரைப்படத்தில் சிவகார்த்திகேயன், கீர்த்தி சுரேஷ், ஆகியோர் முதன்மைப்பாத்திரங்களில் நடித்துள்ளனர். ஆன்சன் பால், கே. எஸ். ரவிக்குமார், சரண்யா ஆகியோர் துணைப்பாத்திரங்களில் நடித்துள்ளனர். இத்திரைப்படம் பி. சி. ஸ்ரீராம் ஒளிப்பதிவிலும், அனிருத்தின் இசையிலும்,   ரூபனின் படத்தொகுப்பிலும், உருவாக்கப்பட்டதாகும். இத்திரைப்படமானது அக்டோபர் 07, 2016 அன்று வெளியானது.

## நடிப்பு

*சிவகார்த்திகேயன் - சிவகாந்தனாக /ரெஜினா மோட்வானி (ரெமோ)
*கீர்த்தி சுரேஷ் - மருத்துவர் காவ்யாவாக
*சதீஸ் - வல்லிகாந்த்
*கே. எஸ். ரவிக்குமார் - கே. எஸ். இரவிகுமாரகவே
*சரண்யா _ சிவாவின் அன்னையாக
*இராசேந்திரன் மோகனா சந்தோசாக
*யோகி பாபு - உள்ளூர் மனிதர், ரெமோ மீது காதல் கொள்பவராக
*அருண்ராஜா காமராஜ் - அருண்
*ஆடுகளம் நரேன் - காவ்யாவின் தந்தை
*மயில்சாமி - பாதுகாப்புப் பணியாளராக
*சுவாமிநாதன் - மௌலி அண்ணாவாக
*ஆன்சன் பால் - மருத்துவர் விசுவநாதனாக (விசுவா)
*கல்யாணி நடராசன் - காவ்யாவின் அன்னையாக
*பிரதாப் போத்தன் - மருத்துவர் இரவிச்சந்திரனாக
*பேபி ரக்சா- நான்சியாக
*பிரியதர்சிணி ராஜ்குமார் - விசுவாவின் அன்னையாக
*ஸ்ரீ திவ்யா - மருத்துவர் திவ்யாவாக (மதிப்புறுத்தோற்றத்தில்)
*ராஜூ சுந்தரம்- தமிழ்ச்செல்வி பாடலில் மதிப்புறுத்தோற்றத்தில் 
*பாக்கியராஜ் கண்ணன் - தமிழ்ச்செல்வி, சிறகடிக்குதே பாடல்களில் மதிப்புறுத்தோற்றத்தில்  
*எஸ். ஜே. சூர்யா - விவரிப்பவராக

## கதை
ஒரு பெண்ணை இளைஞன் ஒருவன் வலிந்து பின்தொடர்ந்து காதலித்து, பின்னர் காதலிக்க வைக்கின்றான். கதாநாயகன் செயற்கையாக தனக்குத் தானே உருவாக்கிக்கொள்ளும் பெண் வேடம் அவனின் காதலுக்கு துணைசெய்கின்றது. சிவா (சிவகார்த்திகேயன்), ஒரு பெரிய நடிகர் ஆக வேண்டும் என்னும் கனவுகளுடன் நாடகங்களில் நடித்து வரும் வேலையில்லா இளைஞர். இப்படத்தின் கதைநாயகி காவ்யா (கீர்த்தி சுரேஷ்) ஒரு தனியார் மருத்துவமனையில் மருத்துவராகப் பணிபுரிகின்றார். சிவாவுக்குக் காவ்யாவைப் பார்த்ததும்  அவர் மேல் காதல் வந்துவிடுகின்றது. ஆனால் அவருக்கு ஏற்கனவே திருமணம் நிச்சயம் ஆகிவிட்டது எனத் தெரிந்ததும் மனமுடைந்துவிடுகின்றார். நடிப்பை வெளிப்படுத்தும் தேர்வில் சிவா பெண் வேடமிடுகிறார். செவிலியராக வேடம் புனைந்திருக்கும் போது தற்செயலாக காவ்யாவுடன் அவருக்கு நட்பு கிடைக்கிறது. அந்த நட்பின் ஊடாக அவர் காவ்யா மனதில் காதலை ஏற்படுத்தும் வேலைகளைச் செய்கின்றார். பெண், ஆண் என்ற மாற்றங்களில் காவ்யாவை வட்டமிடும் சிவாவின் காதல் வெற்றிபெற்றதா, சிவாவின் இரட்டை வேடம் எப்படி முடிவுக்குக் வந்தது என்பதே இப்படத்தின் கதைப்பின்னல்.

## படப்பணிகள்
அறிமுக  இயக்குநரான பாக்கியராஜ் கண்ணனின் இயக்கத்தில், ஆர். டி. இராஜாவின் தயாரிப்பில் இப்படத்தில் நடிப்பதாக 2015இல் சிவகார்த்திகேயன் அறிவித்தார்.

## இசை
இத்திரைப்படத்திற்கு அனிருத் இசையமைத்துள்ளார். பாடல்களை பாடலாசிரியர்கள் விக்னேஷ் சிவன், விவேக், கு. கார்த்திக், இன்னோ கெங்கா ஆகியோர் எழுதியுள்ளனர்.

## வெளியீட்டுப்பணிகள்
இப்படத்தின் தலைப்பு,இசை யுடியூபில் 23 சூன் 2016 இல் நேரலையாக வெளியிடப்பட்டது  அதன்பிறகு சுவரொட்டி மாதிரி வெளியிடப்பட்டது. இப்படத்தின் செயற்கைக்கோள் ஒளிபரப்பு உரிமையை  ஜெயா தொலைக்காட்சி பெற்றுள்ளது, தெலுங்கு, மலையாள உரிமையை ஸ்டார் மா , ஆசியாநெட் ஆகியன பெற்றுள்ளன.

## மேற்கோள்கள்

## வெளியிணைப்புகள்
*

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கீர்த்தி சுரேஷ் நடித்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
பீமரன் தூபி

**பீமரன் தூபி** (**Bimaran**) ஆப்கானித்தான் நாட்டின் ஜலாலாபாத் நகரத்தின் மேற்கே 11 கிலோ மீட்டர் தொலைவில் உள்ள பௌத்த தொல்லியல் களமாகும்.
இத்தொல்லியல் களம் பீமரன் பௌத்தத் தூபிகளுக்கும், அதனருகே அகழாய்வில் கண்டுபிடித்த பீமரன் பேழைக்கும் பெயர் பெற்றது.

## பீமரன் தூபிகள்
பல தொகுப்புகளாக இருந்த பீம்ரன் தூபிகளில், நான்கு முக்கியமான தூபிகள் மட்டும் மிகவும் சிதைந்த நிலையில் காணப்படுகிறது.   

38.40 மீட்டர் சுற்றளவு கொண்ட முதல் தூபி பாழடைந்த நிலையில் உள்ளது. காந்தாரி எழுத்தில் குறிப்புகள் கொண்ட இத்தூபியின் அருகே அகழாய்வு செய்த போது தங்கத்தில் செய்யப்பட்டு,  கௌதம புத்தர் உருவம் பொறிக்கப்பட்டு, அதன் மீது நவரத்தினங்களாலும் அலங்கரிப்பட்ட  பீமரன் பேழை கண்டுபிடிக்கப்பட்டது. தற்போது இப்பேழை பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது. 

43.90 மீட்டர் சுற்றளவு கொண்ட இரண்டாவது தூபி, பீமரன் கிராமத்தின் நடுவில் கண்டுபிடிக்கப்பட்டது. இத்தூபி சதுர வடிவ மேடை மீது கட்டப்பட்டுள்ளது. இத்தூபியில் அழகிய கண்னாடிக் குவளைகள், தங்க  நகைகள் மற்றும் நாணயங்கள் கண்டுபிடிக்கப்பட்டுள்ளது. 

மூன்றாவது தூபி 33 மீட்டர் சுற்றளவு கொண்டது. இத்தூபியைச் சுற்றிலும் பல மணல் திட்டுக்களும், சிறு தூபிகளையும் கொண்டுள்ளது. இத்தூபியில் வெள்ளி மற்றும் நாணயங்கள் கொண்ட பேழை கண்டுபிடிக்கப்பட்டது. 

நான்காவது தூபி 43.9 மீட்டர் சுற்றளவு கொண்ட நான்காவது தூபி அருகே பெருமளவில் கட்டிட இடிபாடுகளின் குவியல்கள் உள்ளது;. 

இந்நான்கு தூபிகள் அல்லாது, பீமரன் வடக்கின் மலையடிவாரத்தில் செயற்கையாக உருவாக்கிய ஆறு  குகைகள் கண்டுபிடிக்கப்பட்டுள்ளது.

## இதனையும் காண்க
* பீமரன் பேழை
* கனிஷ்கர் பேழை
* கனிஷ்கரின் தூபி
* பாக்ராம்
* பௌத்த யாத்திரைத் தலங்கள்

## மேற்கோள்கள்

Source: Warwick Ball, Archaeological Gazetteer of Afghanistan, 1982, n. 127 

## வெளி இணைப்புகள்
*  The Monuments of Afghanistan: History, Archaeology and Architecture

பகுப்பு:பௌத்த கட்டிடங்கள்
*
பகுப்பு:ஆப்கானித்தானில் பௌத்தம்
பகுப்பு:ஆப்கானித்தானின் தொல்லியல் களங்கள்
பிப்லப் குமார் தேவ்

**பிப்லப் குமார் தேவ்** (பிறப்பு 1969) திரிபுராவின் இந்திய அரசியல்வாதி ஆவார். 2018 சட்டசபை தேர்தலில் பாரதிய சனதா கட்சி சார்பில் போட்டியிட்டு வெற்றி பெற்றார்; இந்திய கம்யூனிஸ்ட் கட்சி (மார்க்சிஸ்ட்) தலைமையிலான இடது முன்னணி அரசாங்கத்தைத் தோற்கடித்தார். அவர் திரிபுராவின்  முதலமைச்சராக 2018 முதல் 2022 வரை இருந்தார்.

## பதவி விலகல்
திரிபுரா சட்டமன்றத்திற்கு 2023ம் ஆண்டில் சட்டமன்றத் தேர்தல் வருவதற்கு முன் பிப்லப் குமார் தேவ் 14 மே 2022 அன்று முதலமைச்சர் பதவியிலிருந்து விலகினார். இவருக்கு பதிலாக மாணிக் சாகா 15 மே 2022 அன்று பதவி ஏற்றார்.

## மேற்கோள்கள்


பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:திரிபுரா நபர்கள்
பகுப்பு:திரிபுரா முதலமைச்சர்கள்
பகுப்பு:1969 பிறப்புகள்
ஆடிட்டர் ரமேஷ் கொலை வழக்கு

**ஆடிட்டர் ரமேஷ் கொலை வழக்கு** என்பது பாஜக மாநில செயலாளர் ஆடிட்டர் ரமேஷ் என்பவர் சேலம் மரவனேரியில் உள்ள தனது வீட்டில், 2013 ஜூலை 19-ம் தேதி கொலை செய்யப்பட்டதை விசாரிக்கும் வழக்காகும். இக்கொலையைக் கண்டித்தும், தொடர்ச்சியாகத் தங்கள் நிர்வாகிகளின் படுகொலையைக் கண்டித்தும் 2013 ஜூலை 22ல் மாநிலம் தழுவிய கடையடைப்புப் போராட்டத்திற்கு பாஜக அழைப்புவிடுத்தது. இது தொடர்பாக மத்திய புலனாய்வுக் காவல்துறை வழக்கு பதிவு செய்து, பிலால் மாலிக், பன்னா இஸ்மாயில், பக்ரூதின் உள்ளிட்டோரை கைது செய்து, வேலூர் சிறையில் அடைத்தனர். மேலும் 100 பக்கம் கொண்ட குற்றப் பத்திரிகையையும் தாக்கல் செய்தனர்.

## ஆதாரங்கள்


பகுப்பு:தமிழ்நாட்டில் கொலை வழக்குகள்
உடுமலை சங்கர் கொலை வழக்கு

**உடுமலை சங்கர் கொலை வழக்கு** என்பது உடுமலைப்பேட்டை சங்கர் என்பவர் சாதிமறுப்பு திருமணம் செய்துகொண்டதற்காகக் கொலை செய்யப்பட்டது தொடர்பான வழக்காகும்.

பட்டியலின இளைஞரான சங்கரும், பழனியைச் சேர்ந்த சின்னச்சாமியின் மகளான கௌசல்யாவும் காதலித்துச் சாதிமறுப்புத் திருமணம் செய்தனர். 2016 மார்ச் 13 இல் உடுமலை பேருந்து நிலையம் அருகே மனைவி கௌசல்யாவுடன் சங்கர் சென்று கொண்டிருந்த போது அங்கு வந்த கும்பல் அரிவாளால் இருவரையும் வெட்டிவிட்டுத் தப்பியோடினர். இந்தக் காணொளிக் காட்சி வெளியாகி தமிழகம் முழுவதும் பெரும் அதிர்ச்சியை உண்டாக்கியது. இதில் சங்கர் உயிரிழந்தார், படுகாயங்களோடு கவுசல்யா உயிர் தப்பினார். மனவேதனையினால் கௌசல்யா மே 12 ஆம் நாள் தற்கொலை முயற்சி செய்து நல்வாய்ப்பாக உயிர்பிழைத்தார்.

## திருப்பூர் நீதிமன்றத் தீர்ப்பு
வன்கொடுமை தடுப்பு வழக்குகளுக்கான சிறப்பு நீதிமன்றத்தில் இவ்வழக்கு நடைபெற்றது. படுகொலையில் ஈடுபட்ட 11 குற்றவாளிகளில் 9 பேர் மீது குண்டர் தடுப்புச் சட்டத்தில் வழக்கு பதியப்பட்டது. இவ்வழக்கு விரைந்து விசாரிக்கப்பட்டு 2017 டிசம்பர் 13இல் தீர்ப்பு வெளியானது. அதில் 8 பேர் குற்றவாளிகளாக அறிவிக்கப்பட்டு, சின்னசாமி(கௌசல்யாவின் தந்தை), ஜெகதீஷ், மணிகண்டன், செல்வக்குமார், கலை தமிழ்வாணன், மைக்கேல் (எ) மதன் ஆகிய 6 பேருக்குத் தூக்குத் தண்டனையும், தன்ராஜ் (எ) ஸ்டீபன் தன்ராஜூக்கு வாழ்நாள் ஆயுள் தண்டனை விதித்தும், கொலையாளிகளுக்கு அடைக்கலம் கொடுத்த பட்டிவீரன்பட்டி மா. மணிகண்டனுக்கு 5 ஆண்டுகள் சிறைத் தண்டனை விதித்தும் தீர்ப்பளிக்கப்பட்டது. கவுசல்யாவின் தாய் அன்னலட்சுமி, மாமா பாண்டித்துரை மற்றும் பிரசன்னா ஆகியோர் விடுதலை செய்யப்பட்டனர்.

## சென்னை உயர்நீதிமன்றத் தீர்ப்பு
இந்த தூக்கு தண்டனையை உறுதி செய்வதற்காக இந்த வழக்கை, சென்னை உயர் நீதிமன்றத்திற்கு பரிந்துரைக்கப்பட்டது. அதேபோல தண்டனையை எதிர்த்து குற்றம் சாட்டப்பட்டவர்களும், விடுதலையை எதிர்த்து காவல்துறை தரப்பிலும் மேல் முறையீடு செய்யப்பட்டது. இந்த வழக்கின் தீர்ப்பானது 22 சூன், 2020இல் வெளியானது. இவ்வழக்கின் முதல் குற்றவாளியான கெளசல்யாவின் தந்தை சின்னசாமி விடுதலை செய்யப்பட்டார். மீதமுள்ள ஜெகதீசன், பழனி எம். மணிகண்டன், பி. செல்வக்குமார், தமிழ் (எ) கலைதமிழ்வாணன், மதன் (எ) எம். மைக்கேல் ஆகிய ஐந்து பேரின் தூக்கு தண்டனையை குறைத்து ஆயுள் தண்டனையாக மாற்றி தீர்ப்பளிக்கப்பட்டது. மேலும் கெளசல்யாவின் தாய் அன்னலட்சுமி உள்பட 3 பேரின் விடுதலையை உறுதி செய்தும், தூக்கு தண்டனை விதிக்கப்பட்டவர்கள் விடுதலையை எதிர்த்து காவல் துறை தாக்கல் செய்த மேல் முறையீட்டு மனுவை தள்ளுபடி செய்தும் நீதிபதிகள் தீர்ப்பளித்தனர்.

## மறுவாழ்வு
கௌசல்யாவிற்கு மாதம்தோறும் 11,250 ரூபாய் ஓய்வூதியமும், சங்கரின் தந்தை வேலுச்சாமிக்குச் சத்துணவுத் துறையில் வேலையும் தமிழக அரசு வழங்கியது.
மார்ச் 13 2018 இல் *சங்கர் சமூக நீதி அறக்கட்டளை* என்ற பெயரில் தனிப்பயிற்சி மையத்தை கௌசல்யா தொடங்கினார் 2018 டிசம்பர் 9 ஆம் நாள் சக்தி என்பவரைக் கௌசல்யா மறுமணம் செய்துகொண்டார்.

## ஆதாரங்கள்


பகுப்பு:தமிழ்நாட்டில் கொலை வழக்குகள்
சிற்றாலா

**சிறிய ஆலா** அல்லது **சிற்றாலா** (*Sternula albifrons*) என்பது நீள் சிறகு கடற்பறவை  குடும்பத்தைச் சார்ந்த ஒரு கடற்பறவை ஆகும்.

இந்த பறவை மித மற்றும் வெப்பமண்டல ஐரோப்பாவிலும் ஆசியாவிலும் கடற்கரைகள் மற்றும் உள்நாட்டு நீர்நிலைகளில் இனப்பெருக்கம் செய்கிறது. இது குளிர் காலத்தில் தெற்கே உள்ள துணை வெப்பமண்டல மற்றும் வெப்பமண்டல பெருங்கடல்களில் தென்னாப்பிரிக்கா மற்றும் ஆத்திரேலியா வரை வலசை போகிறது.

இதில் மூன்று கிளை இனங்கள் உள்ளன. ஐரோப்பாவில் இருந்து வட ஆபிரிக்கா மற்றும் மேற்கு ஆசியா வரை அல்பிஃப்ரான்ஸ் (*albifrons*), மேற்கு மற்றும் மத்திய ஆப்பிரிக்காவின் கினியே (*guineae*), கிழக்கு ஆசியாவில் சினென்சிஸ் (*sinensis*) (தெ.கி உருசியா முதல் ஜப்பான், தெ.கி ஆசியா, பிலிப்பைன்ஸ்) மற்றும் ஆஸ்திரேலியா மற்றும் நியூ கினியாவின் வடக்கு மற்றும் கிழக்கு கடற்கரைகளில் காணப்படுகிறது.

## தோற்றம்
மைனா அளவு உள்ள சிறிய ஆலாவான இது 21-25 செ.மீ நீளம் இருக்கும். இதன் இறக்கை அகலம் 41-47 செ.மீ ஆகும். இதன் அலகு ஆரஞ்சு நிறத்திலும், விழப்படலம் பழுப்பு நிறத்திலும், கால்கள் ஆரஞ்சு மஞ்சள் நிறத்தில் இருக்கும். மற்ற ஆலாக்களில் இருந்து இதன் சிறிய உருவத்தால் எளிதாக வேறுபடுத்திக் காண இயலும். இது விரைவாக இறக்கையைடித்துப் பறக்கும் தன்மைக் கொண்டது. கோடைக் காலத்தில் இனப்பெருக்கத்திற்குத் தயாராக உள்ள முதிர்ந்த பறவைக்கு தலையில் கருந்தொப்பி போன்ற கறுப்பு நிறம் பளிச்சென்று தெரியும். நெற்றி வெள்ளையாக தெரியும். அலகு கருப்பு முனையுடைய மஞ்சளாக இருக்கும்.  இனப்பெருக்கத்திற்குத் தயாராக இல்லாத (குளிர்காலத்தில்) வளர்ந்த பறவையின் தலை உச்சி கருப்பும் வெண்மையுமாக இருக்கும். அலகு கருப்பாக மாறும். கால்களும் நிறம் குன்றும்.

## இனப்பெருக்கம்
மற்ற வெள்ளை ஆலாக்கள் போலவே, சிற்றாலாக்கள் கடல் நீரில் மூழ்கி மீனை வேட்டையாடுகிறது. ஆண் பறவை பெண் பறவைக்கு மீனை பரிசாக கொடுத்து காதலூடாட்டத்தில் ஈடுபடுகிறது.

சிற்றாலாக்கள் சரளை அல்லது கூழாங்கல் கடற்கரைகள் மற்றும் தீவுகளில் கூட்டமாக இனப்பெருக்கம் செய்கிறது. இது தரையில் இரண்டு முதல் நான்கு முட்டைகள் வரை இடும். அனைத்து வெள்ளை ஆலாகளை போலவே, இது அதன் கூடு மற்றும் குஞ்சுகளை தற்காத்துக் கொள்ளும் மேலும் ஊடுருவுபவற்றைத் தாக்கும்.

## காட்சியகம்

File:Charrancito Sternula albifrons 1.jpg|*S.a. albifrons* காடிஸ், ஸ்பெயின்
File:Little Tern with Crested Terns.jpg|பெரிய கிரெஸ்டெட் ஆலாக்களுக்குப் பின்னால் இனப்பெருக்கம் செய்யாத காலத்திய இறகு நிறத்தில் சிற்றாலா ஜோடி
File:Sterna albifrons MWNH 0425.JPG|மவைஸ்பேடன் அருங்காட்சியகத்தின் சேகரிப்பில் உள்ள முட்டை 


## மேற்கோள்கள்

## வெளி இணைப்புகள்

* Little tern 
* Little tern - Species text in The Atlas of Southern African Birds
* 
* BBC Norfolk news item

பகுப்பு:ஆலா
பகுப்பு:தமிழ்நாட்டுப் பறவைகள்
பகுப்பு:ஐரோவாசியப் பறவைகள்
பகுப்பு:வட ஆப்பிரிக்கப் பறவைகள்
பகுப்பு:மேற்கு ஆப்பிரிக்கப் பறவைகள்
எம். அன்பழகன்

**எம். அன்பழகன்**, திரைப்பட இயக்குரும், திரைக்கதை எழுத்தாளரும் ஆவார்.  சாட்டை என்னும் தமிழ்த்திரைப்படத்தின் மூலம் அறிமுகமான இவர் தமிழ்த் திரைப்படம் தொடர்புடையப்பணிகளை மேற்கொண்டு வருகின்றார். இவர் இயக்கிய சாட்டை படத்தில்  சமுத்திரக்கனி முதன்மையானப் பாத்திரத்தில் நடித்துள்ளார்.
## திரைப்படப்பணிகள்

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:1987 பிறப்புகள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
கே. விசயன்

**கே. விசயன்** அல்லது **கே. விஜயன்** (K. Vijayan) இந்தியத் திரைப்பட இயக்குநரும் திரைப்படத் தயாரிப்பாளரும் ஆவார். இவர் தமிழ் திரையுலகில் 60-70 காலகட்டத்தில் எம். ஜி. ஆர் சிவாஜி கணேசன் ஆகியோருடன் இணைந்து பல படங்களில் பணியாற்றியுள்ளார். தமிழ், மலையாளம், கன்னடம் ஆகிய மொழித் திரைப்படங்களை இயக்கியுள்ளார்.

## இவர் இயக்கிய திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:1939 பிறப்புகள்
பகுப்பு:1988 இறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:மலையாளத் திரைப்பட இயக்குநர்கள்
பகுப்பு:கன்னடத் திரைப்பட இயக்குநர்கள்
பகுப்பு:இந்தித் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:திருச்சிராப்பள்ளிக் கலைஞர்கள்
மகாதர்மரக்சிதர்

**மகாதர்மரக்சிதர்** (**Mahadhammarakkhita**), கிமு இரண்டாம் நூற்றாண்டில் கிரேக்க பாக்திரியா பேரரசர் மெனாண்டர் ஆட்சிக் காலத்தில் வாழ்ந்த பௌத்த சமய அறிஞர் ஆவார்.

ஆப்கானிஸ்தானின் காபூல் நகரத்திற்கு வடக்கில் 150 கி.மீ. தொலைவில் உள்ள காக்கேசியாவின் அலெக்சாண்டிரியா பகுதியிலிருந்த பௌத்த அறிஞர் *மகாதர்மரக்சிதர்*, 30,000  பிக்குகளுடன் இலங்கையின் அனுராதபுரத்தில் ருவான்வெலிசாய எனும் பெரும் தூபியின் திறப்பு விழாவிற்கு வருகை தந்தார் என்பதை பாளி மொழியில் எழுதப்பட்ட மகாவம்சம் எனும் பௌத்த வரலாற்று நூலில் குறிப்பிடப்பட்டுள்ளது. (மகாவம்சம், XXIX) இலங்கை மன்னர் துட்டகைமுனு (ஆட்சி:கிமு 161 - 137) இறந்த சில ஆண்டுகளில் ருவான்வெலிசாய மகாதூபி கட்டி முடிக்கப்பட்டது.

## இதனையும் காண்க
* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்கோள்கள்
* “The shape of ancient thought. Comparative Studies in Greek and Indian philosophies”, by Thomas Mc Evilly (Allworth Press, New York 2002) 

## வெளி இணைப்புகள்
* Full text of the Mahavamsa
* Full text of the Milinda Panha

பகுப்பு:பௌத்த துறவிகள்
பகுப்பு:பௌத்த அறிஞர்கள்
பகுப்பு:இந்தியப் பௌத்தர்கள்
ஜூஸ் ஜாக்கிங்

thumb|பொதுப் பேருந்திலுள்ள யூ.எஸ்.பி. மின்னேற்றி
thumb|யு.எஸ்.பி. மின்னேற்றி போலவும் செயல்படும், வீட்டு ஏ.சி. மின்சாரக் கொக்கிகள்

**ஜூஸ் ஜாக்கிங்** (*Juice jacking*) என்பது கைபேசி, கைக் கணினி அல்லது கணினிக் கருவிகளை மின்னேற்றும் போது தீப்பொருளைப் பரப்பி சைபர் தாக்குதலை உண்டாக்குதலாகும்.

## தாக்குதல்முறை
பொதுவாக விமான நிலையம், இரயில் நிலையம், வணிக வளாகம், விடுதி போன்ற மக்கள் கூடும் பொது இடங்களில், தங்கள் மின்சாதனப் பொருட்களை மின்னேற்றிக் கொள்ள ஏதுவாக, யூ.எஸ்.பி மின்னேற்றிகள் இருக்கும். கொந்தர்கள் இதனைப் பயன்படுத்தி, இதில் இணைக்கப்படும் கருவிகளின் தரவுகளை உரிமையாளருக்கே தெரியாமல் திருடுகிறார்கள். 

## வரலாறு
பிரைன் கிரப்ஸ் என்பவரே முதன்முதலாக ஜூஸ் ஜாக்கிங் என்ற வகை தாக்குதலுக்குப் பெயரிட்டார். 2011 ஆகத்து மாதத்தில் இதுதொடர்பான ஆய்வு அறிக்கையை வெளியிட்டார்.

## தடுப்புமுறைகள்
மின் சாதன நிறுவனங்களே பல்வேறு பாதுகாப்பு அம்சங்களைச் செயல்படுத்தினாலும் பொதுவிடங்களில் உள்ள யூ.ஏஸ்.பி.யைப் பயன்படுத்தும் முன் பயனர்கள் எச்சரிக்கையாக இருக்க வேண்டும். நேரடியாகக் கருவிகளை இதில் இணைக்காமல் பவர்பேங்க் எனப்படும் சக்தி வங்கியினை இணைத்து மின்னேற்றிவிட்டு, பின்னர் அதைக் கருவியுடன் இணைத்து மின்னேற்றிக் கொள்ளலாம்.

## மேற்கோள்கள்

பகுப்பு:கணியக்குற்றம்
வடக்கு தெற்கு சிறப்பு சரக்கு பாதை (இந்திய இரயில்வே)

**வடக்கு தெற்கு சிறப்பு சரக்கு பாதை யானது ** டெல்லி மற்றும் சென்னையை இணைக்கும் வகையில் முன்மொழியப்பட்டது. இது தோராயமான நீளமாக  2343 கிலோமீட்டர் மற்றும் 43 நிலையங்களுடன் முன்மொழியப்பட்டது.  ரயில்வே அமைச்சகமானது நான்கு சிறப்பு சரக்கு பாதைகளிலும்  பூர்வாங்க பொறியியல் மற்றும் போக்குவரத்து ஆய்வினை மேற்கொள்ள DFCCIL-யை நியமித்துள்ளது:
* கிழக்கு-மேற்கு சரக்கு பாதை(கொல்கத்தா-மும்பை) சுமார். 2,330&#x20;கி. மீ.
* வடக்கு-தெற்கு சரக்குபாதை(தில்லி-சென்னை) சுமார். 2,343&#x20;கி. மீ.
* கிழக்கு கடற்கரை சரக்குபாதையில் (கரக்குபூர்-விஜயவாடா) சுமார். 1100&#x20;கி. மீ.
* தெற்கு சரக்கு பாதை (சென்னை-கோவா) சுமார். 899&#x20;கி.மீ.

இது 2016-17 இரயில்வே நிதிஅறிக்கை சமர்பிக்கப்படும்பொழுது இரயில்வே நிதி அமைச்சர் திரு.சுரேசுபிரபுவினால் அறிவிக்கப்பட்டது. இந்த திட்டத்திற்காக எதிர்பார்க்கப்படும் தோராயமான தொகை 13பில்லியன் அமெரிக்க டாலர் ஆகும். இந்த திட்டம் அன்னிய நேரடி முதலீட்டு திட்டத்தின் கீழ் செயற்படுத்தப்படும் என்று இந்திய அரசு அறிவித்துள்ளது. இந்த திட்டம் PPP (Public Private Partnerships) அடிப்படையில் செயற்படுத்தப்படும். .

## சான்றுகள்

பகுப்பு:தமிழகத் தொடருந்து வழித்தடம்
பகுப்பு:சென்னை போக்குவரத்து
பகுப்பு:தில்லியில் போக்குவரத்து
மெக்னசைட்டு

**மெக்னசைட்டு** (*magnesite*) என்பது இயற்கையில் கிடைக்கும் ஒரு கனிமம் ஆகும் அதன் வேதியியல் வாய்பாடு  MgCO3 (மக்னீசியம் கார்பனேட்டு) ஆகும். இரும்பு(II) கார்பனேட்டு மற்றும் மெக்னசைட்டு கலந்த படிகங்கள் ஒரு அடுக்கு அமைப்பு கொண்டவை: மெக்னீசியம் மோனோலேயர்கள் மற்றும் இரும்பு (II) கார்பனேட்டு ஒற்றை அடுக்குகள் மாற்றியமைக்கப்படும் கார்பனேட்டு குழுக்களின் ஒற்றைஅடுக்குகள்.  மாங்கனீசு, கோபால்ட்டு மற்றும் நிக்கல் போன்றவையும் சிறிய அளவுகளில் இருக்கலாம்.

பன்னாட்டு கனிமவியல் சங்கம் மெக்னசைட்டு கனிமத்தை Mgs என்ற குறியீட்டால் அடையாளப்படுத்துகிறது.

## தோற்றம்
மெக்னசைட்டு அல்ட்ரா மெஃபிக், செர்பென்டைன் மற்றும் வேறுபல மெக்னீசியம் அதிகம் உள்ள பாறை வகைகளில் ஏற்படும் மாற்றத்தினால் பாறை இடுக்குகளில் உருவாகின்றது. இதில் மெக்னசைட்டு  பெரும்பாலும் கிரிப்டோ கிறிஸ்டலைன் மற்றும் ஓப்பல் அல்லது சேர்ட் வடிவில் சிலிக்காவாகக் காணப்படுகிறது.

## உருவாக்கம்

பெரிடோடைடடு  மற்றும் தூள் கார்போனேட்டு பாறையிகளின் சுய வேதி மாறுபாடு காரணமாக மெக்னசைட்டு கனிமம் உருவாக்கப்படுகிறது. உயர்ந்த வெப்பநிலையிலும் மற்றும் அழுத்தத்தில் அழிவினின் கார்பனேற்றம் மூலம் மெக்னசைட்டு உருவாகின்றது. இது உயர் அழுத்த பச்சை பாறை வகைகளை சேர்ந்ததது. 
மெக்னசைட் மெக்னீசியம் செம்பெண்டின் கார்பனேற்றம் (லிசார்டைட்) மூலமாக பின்வரும் எதிர்வினையால் உருவாக்கப்படும்:
:2 Mg3Si2O5(OH)4 + 3 CO2 → Mg3Si4O10(OH)2 + 3 MgCO3 + 3 H2O.

## பயன்கள்
மெக்னசைட்டு தரை ஒட்ட ஒரு சேர்ப்பான் பயன்படுத்தப்படுகிறது. இது உலைகள் மற்றும் சிமெண்ட் உலைகளில் ஒரு புறணியாக பயன்படுத்தப்படுகிறது. இது ஒரு சிறந்த எறிசெங்கல் செய்ய பயன்படுகிறது. மிகுதியான மிகப்பெரிய மெக்னீசியத்தை நெருப்பிலிட்டுச் சாம்பலாக்கி உரங்கள் மற்றும் நெகிழி, வண்ணப்பூச்சுகள் மற்றும் காகிதத்தில் கலப்படங்கள், ஒரு உணவு நிரப்பாகவும் பயன்படுத்தப்படுகிறது. இது செயற்கை ரப்பர் உற்பத்தியில் ஒரு நிரப்பு மற்றும் ஊக்கியாகவும் பயன்படுத்தப்படுகிறது.

## மேலும் படிக்க
*Information about magnesite flooring (West Coast Deck Water Proofing) 

## மேற்கோள்கள்

*Smithsonian Rock and Gem 

பகுப்பு:மக்னீசியக் கனிமங்கள்
பகுப்பு:கார்பனேட்டு கனிமங்கள்
பகுப்பு:ஒளிரும் கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:கால்சைட்டு குழு கனிமங்கள்
பார்ட்டி (திரைப்படம்)

**பார்ட்டி** (Party), வெங்கட் பிரபுவின்	 இயக்கத்தில், டி. சிவாவின் தயாரிப்பில் வெளியாகவுள்ள தமிழ்த்திரைப்படம்.. இத்திரைப்படத்தில் ஜெய், சாம்,சிவா, சந்திரன், சத்யராஜ் ஆகியோர் முதன்மைப்பாத்திரங்களில் நடித்து வருகின்றனர். இத்திரைப்படம் ராஜேஷ் யாதவின் ஒளிப்பதிவிலும், பிரேம்ஜி அமரனின் இசையிலும்,   பிரவீன் கே. எல் படத்தொகுப்பிலும், ஏப்பிரல் 2018இல் வெளிவருவதாக இருந்தது. நிதி சிக்கல்கள் காரணமாக படம் இன்னும் வெளிவரவில்லை.

## நடிப்பு

*ஜெய் - சீரோ எரர் சார்லி (திருவாளர் சி)
*சாம்- ஹிட்மேனாக
*சிவா- பாபு முரளியாக
*சந்திரன் - இரகுவாக
*சத்யராஜ் - கர்ணனாக
*ஜெயராம் - இராஜசேகர பாண்டியனாக
*நாசர் - பெஞ்சமின் பட்டனாக
*சுரேஷ் -சிதம்பரமாக
*சம்பத் ராஜ் - 
*ரம்யா கிருஷ்ணன் -அபிராமி
*நிவேதா பெத்துராஜ்- கல்கியாக
*ரெஜினா கசன்டிரா - மதுவாக
*சஞ்சித்ரா ரெட்டி - ஆதியாக
*

## படப்பணிகள்
பல்வேறு நடிக, நடிகையர்கள் நடிக்கும் இப்படத்தின் முழுப்படப்பிடிப்பும் பிஜித்தீவில் நடந்துள்ளது. பொதுவாக வெங்கட் பிரபு இயக்கும் படங்களுக்கு யுவன் சங்கர் ராஜா இசையமைப்பார். ஒரு மாறுதலுக்காக இப்படத்திற்கு  பிரேம்ஜி அமரன் இசையமைக்க வேண்டும் என  திரைப்பட இயக்குநர் முடிவுசெய்துள்ளார். இப்படத்திற்கு ராஜேஷ் யாதவ் ஒளிப்பதிவாளராகவும் பிரவீன் கே. எல் படத்தொகுப்பாளராகவும் பணிபுரிந்து வருகின்றனர். இப்படத்தின் சண்டைக்காட்சிகளை ஸ்டண்ட் சிவா அமைத்துள்ளார். இத்திரைப்படத்தின் திரைத்துளி 13, திசம்பர் 2017இல் வெளியானது.

## இசை
இத்திரைப்படத்திற்கு பிரேம்ஜி அமரன் இசையமைத்துள்ளார்.

## சான்றுகள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வெங்கட் பிரபு இயக்கிய திரைப்படங்கள்
பகுப்பு:ஜெய் நடித்த திரைப்படங்கள்
பகுப்பு:ரம்யா கிருஷ்ணன் நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:ஜெயராம் நடித்த திரைப்படங்கள்
கடலூர் மத்திய சிறைச்சாலை

**கடலூர் மத்திய சிறைச்சாலை** (*Cuddalore Central Prison*) ஆனது இந்தியாவில், தமிழ்நாட்டில், கடலூர் மாவட்டத்தில் இருக்கும் ஒரு மத்திய சிறைச்சாலையாகும். இந்த சிறைச்சாலையானது ஆங்கிலேயரால் கட்டப்பட்ட மிகவும் பழமையான சிறைச்சாலை ஆகும். இந்த சிறைச்சாலை 1865 ஆம் ஆண்டில் கட்டப்பட்டது, ஆரம்பத்தில் மனநலம் பாதிக்கப்பட்ட மக்களுக்கு காப்பகமாகப் பயன்படுத்தப்பட்டது. பின்பு 1986 ஆம் ஆண்டு குற்றவாளிகளின் சிறையாக மாற்றப்பட்டது. செப்டம்பர் 1918 முதல் 14 திசம்பர் 1918 வரை விடுதலைப் போராட்டத்தின் போது கவிஞரான சுப்பிரமணிய பாரதி, இந்தச் சிறையில் அடைக்கப்பட்டிருந்தார். இந்த சிறைச்சாலையில் தண்டனைப் பெற்ற குற்றவாளிகள் மற்றும் விசாரணைக் கைதிகள் என மொத்தம் 723 கைதிகள் இடமளிக்க அனுமதிக்கப்படுகிறது. இங்கு பெண்களுக்கென்றே தனிச் சிறைசாலையும் உள்ளது.

## அமைவிடம்
இந்த சிறைச்சாலையானது கடலூர் மாவட்டத்தில் உள்ளது. கடலூரிலிருந்து வெள்ளக்கரை செல்லும் வழியில் கேப்பர் மலை என்னும் ஊரில் உள்ளது. கடலூர் நகரில் இருந்து, இந்த சிறைச்சாலை சுமார் 5 கி. மீ தொலைவில் உள்ளது.

## பார்வையாளர்கள் நேரம்
### விசாரணைக் கைதிகளை பார்வையிடுவதற்கான நேரம்
இங்குள்ள விசாரணைக் கைதிகளை பார்வையிடுவதற்கு வாரத்தில் மூன்று நாட்கள் அனுமதிக்கப்படுகிறது.

ஆகிய மூன்று நாட்கள் அனுமதிக்கப்படுகின்றனர். அதேபோல் இந்த நாட்களில் அரசு விடுமுறை என்றால், அன்று பார்வையாளர்கள் அனுமதிக்கப்படமாட்டார்.

### தண்டனைக் கைதிகளை பார்வையிடுவதற்கான நேரம்
இங்குள்ள தண்டனைப் பெற்ற கைதிகளை பார்வையிடுவதற்கு வாரத்தில் இரண்டு நாட்கள் அனுமதிக்கப்படுகிறது.

ஆகிய இரண்டு நாட்கள் பார்வையிட அனுமதிக்கப்படுகின்றனர். அதேபோல் இந்த நாட்களில் அரசு விடுமுறை என்றால், அன்று பார்வையாளர்கள் அனுமதிக்கப்படமாட்டார்கள்.

### சிறப்பு பார்வை நேரம்
இதைத் தவிர மாதத்தின் முதல் ஞாயிற்றுக்கிழமை மட்டும் குழந்தைகளுக்காக சிறையில் உள்ள கைதிகளைப் பார்வையிடுவதற்காக அனுமதிக்கப்படுகின்றனர்.

## விதிமுறைகள்
இங்குள்ள சிறைவாசிகளைக் பார்க்கச் செல்வோர், அவசியமாக தங்களின் அடையாளச் சான்றுகளான ஆதார் அட்டை, வாக்காளர் அடையாள அட்டை, ஓட்டுனர் உரிமம் போன்றவற்றில் ஏதேனும் ஒன்றை அவசியமாக எடுத்துச் செல்ல வேண்டும் மற்றும் சிறைவாசி ஒருவரைக் காண அதிகமாக மூன்று நபர்கள் மட்டுமே அனுமதிக்கப்படுகின்றனர். சிறைவாசிகளுக்கு பழம், பிஸ்கெட், பிரெட், காரவகைகள் ஆகியவை கொடுக்க அனுமதிக்கப்படுகிறது. 

## சிறைச்சாலையின் அமைப்பு
தமிழகத்திலுள்ள பெரிய சிறைச்சாலைகளில் ஒன்றாக விளங்குகிறது. சிறை வளாகத்தைச் சுற்றிலும் உயர்ந்த கோட்டை மதில்களும், அதன் மேல் இரும்புக்கம்பி வளையங்களும், 24 மணி நேர கண்காணிப்புக் கோபுரங்களும் உள்ளன.

## மேற்கோள்கள்

## வெளி இணைப்புகள்
* தமிழ்நாட்டில் உள்ள சிறைசாலைகளின் வரலாறு 

பகுப்பு:தமிழ்நாடு காவல்துறை
பகுப்பு:தமிழகச் சிறைகள்
பகுப்பு:கடலூர் மாவட்டம்
நடிகையர் திலகம் (திரைப்படம்)

**நடிகையர் திலகம்** (Nadigaiyar Thilagam), என்பது 2018 ஆண்டைய இந்தியத் திரைப்படமாகும். இப்படம் இயக்கத்தில் தமிழ், தெலுங்கு, மலையாளம், இந்தி ஆகிய நான்கு மொழிகளில், வைஜெயந்தி மூவிசின் தயாரிப்பில் வெளியான  சாவித்திரியின் வாழ்க்கை வரலாற்றுத் திரைப்படம். துல்கர் சல்மான் ஜெமினி கணேசனாக மற்றும் கீர்த்தி சுரேஷ் சாவித்திரியாக நடித்துள்ளனர்.  இப்படம் மிக்கி ஜெ. மேயரின் இசையில், டேனி சான்செஸ் லோப்சின் ஒளிப்பதிவில், படமாக்கப்பட்டுள்ளது. இத்திரைப்படத்தின் படப்பிடிப்பு 31, மார்ச்சு 2017இல் தொடங்கியது. இப்படம் 9 மே 2018 அன்று தெலுங்கில் *மகாநடி* என்ற பெயரிலும், 11 மே  2018 அன்று தமிழிலும் வெளியானது.

## நடிகர்கள்
* துல்கர் சல்மான் - ஜெமினி கணேசன்
* கீர்த்தி சுரேஷ் - சாவித்திரி கணேசன்
* ஜூனியர் என்டிஆர் - என். டி. ராமராவ்
* மாளவிகா நாயர் - அலமேலு கணேசன்  
* மோகன் பாபு - எஸ். வி. ரங்கராவாக 
* பிரகாஷ் ராஜ் - அலுரி சக்கரபாணி
* தருண் பாஸ்கர் தாசயம் - சிங்கீதம் சீனிவாசராவ்
* சாலினி பாண்டே - சுசீலா
* விஜய் தேவரகொண்டா - ஆண்டனி (நீட்டிக்கப்பட்ட கேமியோ)
* சமந்தா - மதுரவாணி (நீட்டிக்கப்பட்ட கேமியோ)

## படப்பணிகள்
மறைந்த நடிகை சாவித்திரியின் வாழ்க்கை வரலாற்றுப்படமே நடிகையர் திலகம் இப்படம் தெலுங்கில் மகாநதி’ என்ற பெயரிடப்பட்டுள்ளது.
 நடிகர் பிரகாஷ் ராஜ் , சாவித்ரி நடித்த சில திரைப்படங்களுக்கு கதை எழுதிய அலூரி சக்ரபாணியின் வேடத்தில் நடித்துவருகின்றார்.

## மேற்கோள்கள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்
அலெனுழ்சு தேரியான்

**அலெனுழ்சு தேரியான்** *(Ālenush Teriān)* (; ; நவம்பர் 9, 1920 – மார்ச்சு 4, 2011), ஓர் ஈரானிய அமெரிக்க வானியலாளரும் இயற்பியலாளரும் ஆவார். இவர் ஈரானிய வானியலின் தாயாகப் போற்றப்படுகிறார்.

## இளமை
இவர் ஈரானில் இருந்த ஈரானிய ஆர்மேனியக் குடும்பத்தில் தெகுரானில் பிறந்தார். இவரது தந்தையார் ஆர்த்தோ ஒரு நாடக மேடை இயக்குநரும் கவிஞரும் மொழிபெயர்ப்பாளரும் ஆவார். இவரது புனைபெயர் ஆரியருக்குப் பிறந்த எனப் பொருள்படும் ஆரிசாத் ( *Arizad*) என்பதாகும். இவர் சானாமெகுவை பாரசீக மொழியில் இருந்து ஆர்மேனிய மொழிக்கு பெயர்த்தார். and her, *Vartu*, mother and stage actress and director.

## கல்வி
இவர் தெகுரான் பல்கலைக்கழக அறிவியல் துறையில் 1947 இல் இளவல் பட்டம் பெற்றார். இவர் தன் பணியை அப்பல்கலைக்கழக இயற்பியல் ஆய்வகத்தில் தொடங்கினார். அந்த ஆண்டிறுதிக்குள்ளாக ஆய்வகச் செயல்பாடுகளின் தலைவர் ஆனார்.

இவர் பிரான்சு நாட்டு ஆய்வுநல்கைக்காக்க் கையெழுத்திட்டார். ஆனால், மகம்மது கெசாபி இதை ஏற்கவில்லை. பெண்கள் இந்த அளவுக்குப் படைத்த்தே போதுமென கருதியுள்ளார்.

கடைசியாக இவர் பிரான்சு செல்ல, தன் தந்தையின் நிதி உதவியுடன் ஈரானில் இருந்து புலம்பெயர்ந்தார். அங்கு இவர் 1956 இல் தன் முனைவர் பட்டத்தை சோர்பான் பல்கலைக்கழகத்தில் வளிமண்டல இயற்பியலில் பெற்றார். பிறகு இவர் ஈரானுக்குத் திரும்பி, தெகுரான் பல்கலைக்கழகத்தில் வெப்ப இயங்கியல் துறையின் உதவிப் பேராசிரியர் ஆனார். பின்னர், நான்கு மாதங்களுக்கு மேற்கு செருமனியில் சூரிய இயற்பியல் துறையில் செருமனி அரசு தெகுரான் பல்கலைக்கழகத்துக்கு வழங்கிய ஆய்வுநல்கையுடன் பணிபுரிந்தார். இவர் 1964 இல் ஈரானில் முதல் பெண் இயற்பியல் பேராசிரியர் ஆனார்.

பேராசிரியர் தேரியான் 1966 இல் தெகுரான் பல்கலைக்கழகத்தின் புவியியற்பியல் குழுவின் உறுப்பினர் ஆனார். இவர் 1969 இல் இப்பல்கலைக்கழகச் சூரிய இயற்பியல் ஆய்வின் தலைமைக்குத் தேர்வு செய்யப்பட்டார். பிறகு சூரிய வான்காணகத்தில் பணிபுரியலானார். மேலும் இவர் இந்த வான்காணக நிறுவனர்களிலும் ஒருவராவார். இவர் 1979 இல் பணியில் இருந்து ஓய்வு பெற்றார். இவர் தெகுரானில் இறந்தார்.

பேராசிரியர் தேரியான் 90 ஆம் பிறந்தநாள் விழாவில் ஈரானிய நாடாளுமன்ற உறுப்பினரும் நூற்றுக்கும் மேற்பட்ட ஈரானிய ஆர்மேனியர்களும் கலந்துகொண்டனர்.

தேரியான் 2011 மார்ச்சு 4 இல் இறந்தார்.

## மேற்கோள்கள்

## வெளி இணைப்புகள்
* Photographs of the 90th-year birthday ceremony of Professor Ālenush Teriān in Tehran , Mehr News Agency, 9 November 2010.

பகுப்பு:1920 பிறப்புகள்
பகுப்பு:2011 இறப்புகள்
பகுப்பு:அமெரிக்க வானியலாளர்கள்
பகுப்பு:ஈரானிய வானியலாளர்கள்
பகுப்பு:ஆர்மீனிய வானியலாளர்கள்
பகுப்பு:ஆர்மீனிய இயற்பியலாளர்கள்
பகுப்பு:ஈரானிய இயற்பியலாளர்கள்
பகுப்பு:ஈரானியப் பெண் அறிவியலாளர்கள்
பகுப்பு:பெண் வானியலாளர்கள்
ஹட்டா

**ஹட்டா** (**Haḍḍa**) () ஆப்கானித்தான் நாட்டின் கிழக்குப் பகுதியில் உள்ள நங்கர்கர் மாகாணத்தின் காந்தரப் பிரதேசத்தின் ஜலாலாபாத் நகரத்திற்கு தெற்கே, பத்து கிலோ மீட்டர் தொலைவில் அமைந்த கிரேக்க - பௌத்தத் தொல்லியல் களமாகும்.  

## பின்னணி
ஹட்டா பகுதியில் 1930 மற்றும் 1970களில் அகழ்வாராய்ச்சி செய்கையில், கிபி 1 - 5ம் நூற்றாண்டு காலத்திய, களிமண் மற்றும் சுண்ணாம்புச் சாந்தில், இந்தோ - கிரேக்க கலைநயத்தில் , வடிக்கப்பட்ட 23,000 சிற்பங்கள் கண்டெடுக்கப்பட்டது.  இத்தொல்பொருட்களில் கௌதம புத்தர் மற்றும் போதிசத்துவர்களான வச்ரபானி போன்றோர்களின் சிற்பங்களும் அடக்கம். 

இத்தொல்பொருட்களில் பல  கிரேக்க ஹெலெனிய -  பௌத்த நாகரீகக் கலைநயத்துடன் கூடியது. 
ஹட்டா தொல்லியல் களத்தில் கிடைத்த அரிய கிரேக்க - பௌத்த சிற்பங்கள் பிரான்சு நாட்டின் தலைநகரமான பாரிசு நகரத்தின் குய்மெட் அருங்காட்சியகத்தில் காட்சிக்கு வைக்கப்பட்டுள்ளது.

சமசுகிருதம் மொழியில் ஹட்டா என்பதற்கு எலும்பு அல்லது எலும்புகள் குவித்த இடம் எனப் பொருளாகும்.   

## பௌத்தக் குறிப்பேடுகள்
கிபி முதல் நூற்றாண்டுக் காலத்திய, காந்தாரி எழுத்துமுறையில் மட்பாண்டங்களில் எழுதப்பட்ட  சர்வாஸ்திவாத பௌத்த சமயச் சாத்திரங்களின் குறிப்பேடுகள்  கண்டெடுக்கப்பட்டுள்ளது. இக்கையெழுத்துப் பிரதிகள் பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது. 

## அழிவு
ஆப்கானித்தான் உள்நாடுப் போரின் போது, ஹட்டா தொல்லியல் களம் தாலிபான்களால் அழிக்கப்பட்டது. 

## படக்காட்சிகள்

File:Buddha Victoria & Albert.jpg|காந்தாரக் கலைநயத்தில் கௌதம புத்தரின் தலைச் சிற்பம். ஹட்டா 
File:Afghanistan, capitello di stupa, dal sito di hadda, monastero di chakhil-i-ghoundi, II-III sec.JPG|சிற்ப வேலைப்பாடுகள் மிக்க தூணின் உச்சிப் பகுதி
File:Afghanistan, stupa TK121, sito di hadda, monastero di tapa-kalan, IV-V sec.JPG|தூபி
File:Afghanistan, stupa TK23, sito di hadda, monastero di tapa-kalan, IV-V sec.JPG|சைத்தியம்
Image:Indo-GreekBanquet.JPG|கிபி முதல் நூற்றாண்டின் கிரேக்கத் துணிகள், மதுக்குடுவைகள் மற்றும் இசைக் கருவி, ஹட்டா
Image:HaddaTypes.JPG|கிபி 3ம் நூற்றாண்டின் சிற்பங்கள் 
Image:GandharaScrolls.JPG|வேலைப்பாடு மிக்க அழகிய சுருள் சிற்பம் 
Image: GandharanAtlas.JPG|பௌத்த நினைவுச் சின்னத்தை தாங்கும்  கிரேக்கக் கடவுள் அட்லாஸ், 
Image:HaddaBuddha.JPG|பிக்குகள் நடுவில் புத்தர் சிற்பம்
File:Hadda Buddha Portrait5.JPG|கிபி 3 - 4ம்நூற்றாண்டின் இளம் பெண், ஹட்டா 
File:Hadda laughing boy 008.jpg|சிரிக்கும் பையன், ஹட்டா 
Image:HaddaSculpture.jpg|கிபி 3ம் நூற்றாண்டின் சிற்பம், ஹட்டா 


## இதனையும் காண்க
* ஆப்கானிஸ்தானில் பௌத்தம்
* பீமரன் தூபி
* பீமரன் பேழை
* பாமியன் புத்தர் சிலைகள்
* காந்தாரத்தின் இருக்கும் புத்தர்

## மேற்கோள்கள்

## வெளி இணைப்புகள்

*Vandalised Afghanistan
* Oldest Buddhist bark texts
*   சிதைக்கப்பட்ட பௌத்த சிற்பங்களின் புகைப்படங்கள், ஹட்டா - 1
*  சிதைக்கப்பட்ட பௌத்த சிற்பங்களின் புகைப்படங்கள், ஹட்டா - 2

*
*
பகுப்பு:கந்தகார் மாகாணம்
மேகத்பூர்

**மேகத்பூர்** (*Mehatpur*) பஞ்சாப் மாநிலத்தில் ஜலந்தர் மாவட்டத்தில் உள்ள நகரம் ஆகும். இந்நகரம்  நாகோதரிலிருந்து தேசிய நெடுஞ்சாலை 71 (NH-71) இல் இருந்து 8 கி.மீ. தொலைவில் உள்ளது.

## நிலவியல்
மேகத்பூர் நகரம் குளிர்காலம் மற்றும் சூடான கோடைகாலங்களுடன் ஈரப்பதமான மிதவெப்ப மண்டல சூழலை கொண்டுள்ளது. கோடைகாலம் ஏப்ரல் முதல் ஜூன் வரையிலும் மற்றும் நவம்பர் முதல் பிப்ரவரி வரையிலும் குளிர்காலமாகும். கோடை காலத்தில் வெப்பநிலை 45 டிகிரி செல்சியஸ் வரை உயரும் . இந்நகரில் சராசரியாக வெப்பநிலை 30 டிகிரி செல்சியஸ் ஆகும். குளிர்கால வெப்பநிலை 19&nbsp;°C முதல் 2&nbsp;°C வரை குறையலாம். சராசரியான ஆண்டு மழை 60 செ.மீ ஆக உள்ளது.

## பொருளாதாரம்
மேகத்பூரில் பல மருத்துவமனைகளும் ஆரம்ப சுகாதார நிலையங்களும்  உள்ளன. சிவில் மருத்துவமனை, சண்டி மருத்துவமனை, சேமா மருத்துவமனை, தியாபா மருத்துவமனை, கால்நடை மருத்துவமனை ஆகியவைகள் குறிபிடத்தக்கவை. மேலும் அரிசி ஆலைகள், காகிதம், மின் ஆலை, மெஹபூர் ஆகியவை சர்க்கரை ஆலை என பல தொழில் செய்யும் நிறுவனங்களும்  உள்ளன.

## கல்வியறிவு
இந்த நகரம் பன்னிரெண்டு ஆங்கில மற்றும் பஞ்சாபி பள்ளிகளை (சிபிஎஸ்இ மற்றும் பிஎஸ்ஈபி இணைக்கப்பட்டுள்ளது) கொண்டிருக்கிறது. மேலும், அருகிலுள்ள கிராமங்களுக்கான மாணவர்களுக்கு பள்ளிப் பேருந்துகளும் இயக்கபடுகின்றன.

## மொழி
பெரும்பாலான மக்கள் பேசும் மொழி பஞ்சாபி ஆகும். மேகத்பூரின் அதிகாரப்பூர்வ மொழி பஞ்சாபியாக உள்ளது.  இந்தி மற்றும் ஆங்கிலம் போன்ற புதிய மொழிகளோடு பல்வேறு கலாச்சாரங்களை சேர்ந்தவர்கள் இங்கு வாழ்ந்து நகரத்தைச் செழிப்பாக்குகிறார்கள். பெரும்பாலான மக்கள் சீக்கிய சமயத்தைச் சேர்ந்தவர்கள் ஆவர்.

## வரலாற்று மற்றும் சமயத் தலங்கள்
பாபா ராம் மாலொ ஜி, சாந்த்-சதர், குருத்வாரா - சிங் சபா, ஹால்டி சாஹிப், பெர் சாஹிப், ராம்கிரிய மந்திர், குருடாவாரா சம்ரா பட்டி, ஷிவ் மந்திர், தியானா மந்திர், டேரா கரிப் டாசி தம், பாபா ஜஹர் பிர் அருகில் துங்கர பட்டி, குருத்வாரா ஸ்ரீ குரு ரவிதாஸ் ஜி தங்காண பட்டி ஆகியவை குறிப்பிடத்தக்க வழிபாட்டுத் தலங்கள் ஆகும்.  ஒவ்வொரு ஆண்டும் மேகத்பூரில் நடைபெறும் சின்ஜ் என்ற மல்யுத்த போட்டி,  தசரா பண்டிகை (இந்து மதத்தின் ஒரு பெரிய திருவிழா), இந்தியா முழுவதும் பிரபலமாக உள்ளது.

## அருகிலுள்ள கிராமங்கள்
ஷாஹ்பூர், குர்ராம்பூர், அடர்மன், அக்பர்பூர் கலன், பாலோக்கி, புலாண்டா, டானுவல், ஹரிபூர், பர்ஜியன் கலன், சங்கோவ்ல், சிங்க்பூர், தண்டுரா, உடுவோல், உமாவால் பில்லா, கக்கர்ஹால் இஸ்மாயில்புர் மற்றும் கைரா ஃபுஜா சிங்.

## மேற்கோள்கள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
எகிப்தின் காலநிலை

thumb|300x300px|செயற்கைக்கோள் வரைபடம்
**எகிப்தின் காலநிலை** (*climate of Egypt*) சூடான பாலைவன சூழலைக் கொண்டுள்ளது (கோப்பென் காலநிலை வகைப்பாடு *BWh*). குளிர்காலத்தில் மழைப்பொழிவைப் பெறும் வடக்கு நடுநிலக் கடலோரப் பகுதியை தவிர, பொதுவாக நாட்டின் அநேகப் பகுதிகள்  மிகவும் வறண்டு காணப்படுகின்றது.  பகல்நேர வெப்பநிலை வடக்கு கரையோரத்தில் மிகவும் மிதமானதாக இருப்பினும் கோடை மாதங்களில் தீவிர வெப்பமே எகிப்தின் பொதுவான காலநிலை அம்சமாகும்.

## காற்று திசை
மத்தியதரைக் கடலில் இருந்து வடமேற்கு வளிமண்டலக் காற்றானது, எகிப்தின் வடக்கு கரையோரப் பகுதிகளில் மலைத் தொடரின் குறுக்கீடின்றி வீசுகிறது. இதனால் அப்பகுதியில் ஆண்டு முழுவதும் வெப்பநிலை மிதமாக இருக்கும். இதன் விளைவாக, சராசரி குறைந்த வெப்பநிலையானது குளிர்காலத்தில்  இலிருந்து கோடையில்   வரையும், சராசரி உயர் வெப்பநிலையானது குளிர்காலத்தில்  முதல் கோடையில்  வரை மாறுபடும். கடலோரப் பகுதிகளில் வெப்பநிலை மிதமானதாக இருந்தாலும், வடதிசை காற்றுகளிலிருந்து தொலைவில் உள்ள உள்நாட்டுப் பகுதிகளின் வெப்பநிலை அதிகமாக இருக்கும். மத்திய மற்றும் தெற்குப் பகுதிகளில், பகல்நேர வெப்பநிலை அதிகமாக  இருக்கும். எகிப்தின் பாலைவன பகுதிகளில் அமைந்துள்ள அசுவான், அல்-உக்சுர், அசியுட் அல்லது சோகாக் ஆகிய இடங்களின் வெப்பநிலை போன்று, கோடைகாலங்களில் சராசரியாக உயர் வெப்பநிலையானது  என்ற அளவில் இருக்கும்.

## மணல் புயல்கள்
ஒவ்வொரு ஆண்டும், மார்ச் முதல் மே வரை, தெற்கில் அல்லது தென்மேற்கில் இருந்து மிகவும் சூடான, உலர் மற்றும் தூசி காற்று வீசும். இந்த காற்று கமசின் என்று அழைக்கப்படுகிறது. வறண்ட காற்று ஓட்டம் தொடர்ந்து பரந்து பாலைவன பகுதிகளில் மீது வீசும் போது, அதனுடன் மணல் மற்றும் தூசி துகள்கள் சேர்ந்து, இறுதியாக மணற்புயலாக உருமாறுகின்றது. எகிப்தின் மீது இந்த காற்று வீசும்போது, வெப்பநிலை அதிகபட்சமாக 45&nbsp;°C (113&nbsp;°F) க்கு உயர்ந்து, குறைந்த ஈரப்பதம் 5% க்கும் குறைகிறது.  கமசின் காற்றினால் திடீரென ஆரம்ப வெப்ப அலைகளும் மிக உயர்ந்த வெப்பநிலை பதிவுகளும் எகிப்தில் ஏற்படுகிறது.

## மழைப் பொழிவு
எகிப்தின் வடக்குக் கரையோரப் பகுதி சராசரியாக 20மி.மீ  (0.79 அங்குலம்) - 200 மீமீ (7.87 அங்குலம்) மழைப்பொழிவைப் பெறுகிறது. எனினும் கெய்ரோவுக்கு தெற்கே, மத்திய மற்றும் தென்பகுதிகளின் சராசரி மழைப்பொழிவு  ஆகக் குறைகிறது. அலெக்ஸாண்டிரியா, ரபா மற்றும் அவற்றைச் சுற்றியுள்ள பகுதிகளே எகிப்தின் மழைமிகு பகுதிகளாகும். எகிப்தின் சூரியஒளி நேரம் மிகவும் அதிகமானதாக உள்ளது. அலெக்ஸாண்டிரியா போன்ற வடக்குப் பகுதிகளில் 3300 மணியளவிலிருந்தும் தெற்கே உள்நாட்டுப் பகுதிகளில் 4000 மணியளவு வரையானதாகவும் உள்ளது.

## பொது தகவல்கள்

thumb|300x300px|செயிண்ட் கேதரின், சினாய் தீபகற்பத்தில் பனிபடலம்  (1 மார்ச் 2009)

; குறிப்பிடத்தக்க காலநிலை அம்சங்கள்
ரஃபா மற்றும் அலெக்ஸாண்டிரியா ஆகியவை மிகவும் வெப்பமான இடங்களாகும். அசிட் வறண்ட நகரமாகும். அஸ்வான் மற்றும் லக்சர் ஆகியவை வெப்பமான கோடை நாட்கள் கொண்ட நகரங்களாகும்.

; சிறந்த கோடை வாசதலங்கள்  
*மெர்சா மாத்ருபோர்ட் சைட்

; குறைந்த வெப்பநிலை ஏற்ற இறக்கம் கொண்ட இடங்கள்
*போர்ட் சைட்
*கொசெயர்
*ராஸ் எல் பார்
*பல்டிம்  டமைட்ட அலெக்சாண்டிரியா

; வெப்பமான இடங்கள்
*ரஃபா
*அலெக்சாண்டிரியா
*அபு கிர்
*ரொசெட்டா
*பல்டிம்
*காஃப்ர் எல் டவர்
*மெர்சா மாத்ரு

; வெப்பமான குளிர்கால இரவுகள் கொண்ட நகரங்கள்
*மார்லா ஆலம்
*எல் குசீர்
*ஷர்ம் எல் ஷேக்

; பகல்  மற்றும் இரவுகளில் மிகவும் வெப்பநிலை ஏற்ற இறக்கத்துடன் உள்ள நகரங்கள்
*லக்சர்
*மின்யா
*சோஹக்
*க்வேனா
*அஸ்யாட்

## மேலும் காண்க
* எகிப்தின் புவியியல்

## குறிப்புகள்

பகுப்பு:எகிப்தின் புவியியல்
ஊலைட்ஸ்

**கோளச் சுண்ணாம்புக்கல்** அல்லது **ஊலைட்ஸ்** (*Ooid*)  என்பது கோளகத்திலிருந்து துணை கோளகம் வரை மற்றும் மணலின்  அளவுள்ள படிவுப் பாறை துகள்கள் ஆகும். இவை பொதுவாக கால்சியம் கார்பனேட்டு CaCo3 ஆல் உருவாக்கப்படுகிறது, இருந்த போதும் சில நேரங்களில் இரும்பு அல்லது பாஸ்பேட் சார்ந்த தாதுக்களால் உருவாக்கப்படுகிறது. ஒரே மையமுள்ள CaCo3 வளையங்கள் மற்றொரு துகள்களின் கரு மீது சுற்றி வீழ்ப்படிவதினால் உருவாக்கப்படுகிறது. கரு, கார்போனேட் துகளாகவும் இருக்கலாம் அல்லது மணல் துகளாகவும் இருக்களாம். கோளச் சுண்ணாம்புக்கல் பொதுவாக கடல் தரையில் அமைந்திருக்கின்றன.  பொதுவாக ஆழம் குறைந்த வெப்பமண்டல கடல்களில் உருவாக்கப்படுகிறது (பஹாமாவை  சுற்றி, அல்லது பாரசீக வளைகுடாவில்). இந்த வகையான சுண்ணாம்புக்கல்கள் உருவாகிய பிறகு, பாறை உருப்பெறல் நடைபெற்றதன் பிறகு பாறையாக மாறுகின்றது. அதிகப்படியான கோள சுண்ணாம்புக்கல் 0.2மி.மீ.யில் இருந்து 0.5மி.மீ. வரை விட்டம் கொண்டதாக இருக்கும்.

## சான்றாதாரம்

## மேற்கோள்கள்
Flügel, Erik (2010), *[https://books.google.com/books?id=dNvnxWJnxtgC&pg=PA143&lpg=PA143&dq=ooids+fecal&source=bl&ots=aY0HD6KFre&sig=VtVXdgGK7gh89LldjlFI7Dkjjc4&hl=en&sa=X&ei=YNqoU4hozpPIBLregqAJ&ved=0CDUQ6AEwAw#v=onepage&q=ooids%20fecal&f=false Microfacies of Carbonate Rocks: Analysis, Interpretation and Application]*, 2nd ed., Springer, pp.&nbsp;242–244. . Accessed 2014-06-23.

## வெளியிணைப்புகள்

*Ooid Formation

பகுப்பு:பாறையியல்
சித்திரங்குடி பறவைகள் சரணாலயம்

ஆள்கூற்று: [//tools.wmflabs.org/geohack/geohack.php?pagename=%E0%AE%9A%E0%AE%BF%E0%AE%A4%E0%AF%8D%E0%AE%B0%E0%AE%A9%E0%AF%8D%E0%AE%95%E0%AF%81%E0%AE%9F%E0%AE%BF_%E0%AE%AA%E0%AE%B1%E0%AE%B5%E0%AF%88%E0%AE%95%E0%AE%B3%E0%AF%8D_%E0%AE%9A%E0%AE%B0%E0%AE%A3%E0%AE%BE%E0%AE%B2%E0%AE%AF%E0%AE%AE%E0%AF%8D&params=9_19_22_N_78_29_12_E_ 9°19′22″N 78°29′12″E&#xFEFF; / &#xFEFF;9.32278°N 78.48667°E&#xFEFF; / 9.32278; 78.48667]

**சித்திரங்குடி பறவைகள் சரணாலயம்** (*Chitrangudi Bird Sanctuary*) என்பது  "சித்திரங்குடி கண்மாய்" எனவும் அறியப்படும் ஒரு பறவைகள் சரணாலயம் ஆகும். இது 0.4763 சதுர கிலோமீட்டரகள் (0.1839 சதுர மைல்கள்) பரப்பளவு கொண்ட பாதுகாக்கப்பட்ட பகுதியாக 1989ஆம் ஆண்டில் அறிவிக்கப்பட்டது. இது இந்தியாவின் தமிழ்நாடு மாநிலத்தில், இராமநாதபுரம் மாவட்டத்திலுள்ள முதுகுளத்தூர் தாலுகாவின் சித்திரங்குடி கிராமத்திலுள்ளது. இதனருகில் கஞ்சிரான் குளம் பறவைகள் சரணாலயம் உள்ளது. இதன் குறிப்பிடத்தக்க அம்சம் பல நாடுகளிலிருந்து இடம்பெயர்ந்து வரும் நாரை இனங்கள், இங்குள்ள கருவேல மரங்களில் தங்கி இருக்கும். சர்வதேச பெயர்: சித்திரங்குடி மற்றும் கஞ்சிரான்குளம் பறவை சரணாலயம், IBA குறியீடு: IN261, அடிப்படை: A1, A4i.

## தாவரங்கள்
இங்குள்ள தாவரங்கள் பெரும்பாலும் வெப்பமண்டல உலர் இலையுதிர் காடுகளைச் சார்ந்தது. அதில் பெரும்பாலும் கருவேலம்  மேலும் *[[சீமைக் கருவேலம்]]* மற்றும் பெர்முடா புல் வளருகிறது. வனவியல் தோட்ட விவசாயப் பிரிவு மூலமாக 1979 ஆம் ஆண்டில் ஒரே ஒரு கருவேல மரம்  நடப்பட்டது. இன்று அது சரணாலயத்தின் பெரும்பாலான  பகுதியை ஆக்கிரமித்துள்ளது. 

இந்த சரணாலயத்திலுள்ள குளத்தின் வெளிப்பகுதியில் புளி மரங்கள், அத்தி மரங்கள், வேப்ப மரங்கள், பூவரசு மரங்கள் பட்டு மரங்கள் (*Albizzia அமரா*), முருங்கை மரங்கள் மற்றும் ஆசியப் பனை ஆகியன உள்ளன. மருத்துவ தாவரங்களான *[[துளசி]]* மற்றும் *[[காந்தள்]]* ஆகியனவும் வளருகின்றன.

## விலங்குகள்
[thumb|256x256px|[அச்சுறு நிலையை அண்மித்த இனம்|அச்சுறு நிலையை அன்மித்த இனமான கூழைக்கடா]]
அக்டோபர் மற்றும் பிப்ரவரி மாதங்களில்  இடம்பெயரும் நீர்ப்பறவைகள் வருகை தருகின்றன. அவற்றுள் பின்வருவன அடங்கும்: கூழைக்கடா, நத்தை குத்தி நாரை, சாம்பல் நாரை, செந்நாரை, குளத்து நாரை, சின்னக் கொக்கு மற்றும் பெரிய கொக்கு.

## பார்வையாளர்களுக்கான தகவல்கள்
இந்த சரணாலயம் ஆண்டு முழுவதும் திறந்து இருக்கும். சாலைவழிப் பயணமாக முதுகுளத்தூரிலிருந்து 4&#x20;கி. மீ.,   சாயல்குடியிலிருந்து 12&#x20;கி. மீ., ராமநாதபுரத்திலிருந்து 45&#x20;கி. மீ., மற்றும் மதுரையிலிருந்து 120&#x20;கி. மீ தொலைவிலுள்ளது.  இதன் அருகில் உள்ள தொடருந்து நிலையம் பரமக்குடி இரயில் நிலையம் ஆகும். அருகில் உள்ள விமான நிலையம் மதுரை பன்னாட்டு வானூர்தி நிலையம் ஆகும்.

பார்வையாளர்கள் தங்க முதுகுளத்தூரிலுள்ள பொதுப்பணித்துறை ஓய்வு விடுதி,  தொலைவிலும், மேலும் சாயல்குடி மற்றும் பரமக்குடியில் வன ஓய்வு விடுதி உள்ளன.
## இதனையும் காண்க
* ராம்சர் சாசனம்
* இந்தியாவில் ராம்சார் தளங்களின் பட்டியல்
* தமிழ்நாட்டின் ராம்சர் ஈர நிலங்களின் பட்டியல்

## மேற்கோள்கள்

பகுப்பு:Coordinates not on Wikidata
பகுப்பு:பிற மொழி வார்த்தைகளைக் கொண்ட கட்டுரைகள்
பகுப்பு:தமிழ்நாட்டின் பறவை புகலிடங்கள்
பகுப்பு:இந்திய ராம்சார் இடங்கள்
பகுப்பு:இராமநாதபுரம் மாவட்டத்திலுள்ள சரணாலயங்கள்
கதிரியக்க இடப்பெயர்ச்சி விதி

**கதிரியக்க இடப்பெயர்ச்சி விதி** *(Law of radioactive displacements)* ஃபெசான்சு மற்றும் சாடி விதி என்ற பெயராலும் அழைக்கப்படுகிறது. கதிரியக்க வேதியியல் மற்றும் அணுக்கரு இயற்பியல் துறைகளில் கதிரியக்கச் சிதைவின் போது தனிமங்கள் மாற்றமடைவதை விளக்கும் விதி கதிரியக்க இடப்பெயர்ச்சி விதி எனப்படுகிறது. இவ்விதி 1913 ஆம் ஆண்டு பிரடெரிக் சாடி மற்றும் காசிமியர்சு ஃபெசான்சு ஆகியோர் கண்டறிந்தனர். இதனால் இவ்விதி ஃபெசான்சு மற்றும் சாடி விதி  எனப் பெயரிடப்பட்டது. ஒரே நேரத்தில் இருவரும் தனித்தனியாக இவ்விதியைக் கண்டறிந்தனர் என்பது குறிப்பிடத்தக்கது ஆகும் .
 
கதிரியக்கச் சிதைவின் தன்மைக்கேற்ப எந்த தனிமமும் ஐசோடோப்பும் உருவாகின்றன என்பதை இவ்விதி விவரிக்கிறது.

*ஒரு தனிமம் ஆல்பா கதிர் ஒன்றை வெளிவிட்டு சிதைவடையும் போது தோன்றும் மகள் தனிமமானது தாய் தனிமத்தை விட 2 அலகுகள் அணு எண்ணிலும் 4 அலகுகள் அணு நிறை எண்ணிலும் குறைந்து காணப்படும். 
உதாரணம்:

:: {}^{238}_{92}\text{U}\to{}^{234}_{90}\text{Th}

*ஒரு தனிமம் பீட்டா கதிர் ஒன்றை வெளிவிட்டு சிதைவடையும் போது தோன்றும் மகள் தனிமமானது தாய் தனிமத்தை விட1 அலகுகள் அணு எண் மிகுந்தும் அணு நிறை எண்ணில் மாற்றமேதுமின்றியும் காணப்படும்.
உதாரணம்:

:: {}^{212}_{82}\text{Pb}\to{}^{212}_{83}\text{Bi}

* β− சிதைவு அல்லது எலக்ட்ரான் உமிழ்வு என்று இவ்வினை குறிக்கப்படுகிறது. 1913 இல் இவ்விதியைக் அவர்கள் கண்டறிந்தபோது பீட்டா (β− ) சிதைவு ஒன்று மட்டுமே உணரப்பட்டது. பின்னர் பிற பீட்டா சிதைவு வினைகள் அறியப்பட்டன.  β+ சிதைவு (பாசிட்ரான் உமிழ்வு), எலக்ட்ரான் பிடிப்பு போன்றவையும் அறியப்பட்டன. இவ்வகை வினைகளில் தோன்றும் மகள் தனிமமானது தாய் தனிமத்தை விட1 அலகுகள் அணு எண் குறைந்து காணப்படுகிறது. 
உதாரணம் :

:: {}^{13}_{7}\text{N}\to{}^{13}_{6}\text{C}

## மேற்கோள்கள்

பகுப்பு:அணுக்கருவியல்
பகுப்பு:கதிரியக்க வேதியியல்
தமிழ் படம் 2 (திரைப்படம்)

**தமிழ் படம் 2.0** (Thamizh Padam 2.0 ), சி. எஸ். அமுதனின்	இயக்கத்தில், எஸ். சசிகாந்த்தின் தயாரிப்பில் வெளியான தமிழ்த்திரைப்படம். இத்திரைப்படம் 2010இல் வெளியான தமிழ் படம் (திரைப்படம்)ன் தொடாராகும், இத்திரைப்படத்தில் சிவா, திசா பாண்டே, ஐஸ்வர்யா மேனன் ஆகியோர் முதன்மைப் பாத்திரங்களில் நடித்திருந்தனர். இத்திரைப்படம் கோபி அமர்நாத்தின் ஒளிப்பதிவிலும், கண்ணனின் இசையிலும்,   டி. எஸ். சுரேசின் படத்தொகுப்பிலும், சூலை 2018இல் வெளியாகியது. இத்திரைப்படத்தின்  டீசர் சூன் 1ஆம் திகதியன்று வெளியாகி அதிக வரவேற்பைப் பெற்றது.

இத்திரைப்படம், இதுவரை அண்மையில் வெளியான படங்களை அல்லது நடைபெற்ற முக்கிய சம்பவங்களை கலாய்க்கும் படியான  கதைக் கட்டமைப்பை கொண்டுள்ளது.

## நடிகர்கள்

*சிவா - சிவாவாக
*திசா பாண்டே - பிரியாவாக
*ஐஸ்வர்யா மேனன் 
*சதீஸ்- பாண்டியாவாக
*மனோபாலா- சித்தார்த்தாக
*ஆர். சுந்தர்ராஜன்
*நிழல்கள் ரவி
*சேத்தன்
*எஸ். சசிகாந்த்

## படப்பணிகள்
தமிழ் படத்தினைத் தொடர்ந்து, தமிழ் படம் 2.0 என்று அதன் தொடர்ச்சியை இயக்கினார் சி. எஸ். அமுதன். இப்படத்தில் சிவா , ஒய் நாட் ஸ்டூடியோசைச் சார்ந்த இப்படத்தின் தயாரிப்பாளர் எஸ். சசிகாந்த் ஆகியோர் முன்னணிப் பாத்திரங்களில் நடித்திருந்தனர். திசம்பர் 8, 2017இல் இப்படத்தின் தொடக்கவிழா சென்னையில் நடந்தது, அதன்பின்னர் படப்பிடிப்பு தொடங்கியது.

## இசை
இத்திரைப்படத்திற்கு கண்ணன் இசையமைத்து உள்ளார்.

## சான்றுகள்

## வெளி இணைப்புகள்
*

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பிணை ஆற்றல்

**பிணைப்பு ஆற்றல்** *(Binding energy)* என்பது ஓர் அணுக்கருவைச் சிதைத்து அதில் இயைந்துள்ள புரோட்டான்களையும் நியூட்ரான்களையும் வெளிக் கொண்டுவருவதற்குத் தேவைப்படும் குறைந்தபட்ச ஆற்றலை பிணை ஆற்றல் என்கிறோம்.

பகுதிப்பொருட்களின் நிலை ஆற்றல்களின் கூடுதலைவிட கட்டமைந்த பொருளின் நிலை ஆற்றல் குறைவாக இருக்கும். இதனாலேயே இவ்வமைப்பு ஒன்றாக இணைந்து காணப்படுகிறது. எனவே ஒரு குறிப்பிட்ட எண்ணிக்கையில் புரோட்டான்களும் நியூட்ரான்களும் சேர்ந்து ஓர் அணுக்கருவை உருவாக்கும் போது வெளிப்படும் ஆற்றலையும் அணுக்கரு பிணை ஆற்றல் என்கிறோம். அணுக்கரு உருவாகும் போது இழக்கப்பட்ட பொருண்மையிலிருந்து இந்த ஆற்றல் பெறப்படுகிறது. இந்த வரையறை நேர்மறை பிணைப்பு ஆற்றலைக் குறிக்கிறது.

ஒருவேளை வழங்கப்படும் ஆற்றல் பிணைப்பு ஆற்றலை விட அதிகமாக இருந்தால் பிரிக்கப்பட்ட பகுதிப் பொருள்கள் பூச்சியமற்ற இயக்க ஆற்றலைக் கொண்டவை எனலாம்.

## பொதுச் சிந்தனை

பொதுவாக  நோக்குகையில் பிணை ஆற்றல் என்பது ஒரு பொருளை பிணைத்து வைத்திருக்கும் சக்திகளுக்கு எதிராக செய்யப்பட வேண்டிய இயந்திர வேலையை  பிரதிநிதித்துவப்படுத்துகிறது, அப்பொருளை பகுதிப்பொருள்களை பிரித்தெடுத்து போதுமான இடைவெளியில் வைக்க உதவும் வேலையைக் குறிக்கிறது பிரிக்கப்பட்ட பகுதிகளை மேலும் பிரித்தெடுக்க கூடுதலான வேலை தேவைப்படுகிறது.

கட்டமைந்த முறைகளில் பிணைப்பு ஆற்றல் ஒருவேளை நீக்கப்பட்டால் பிணைக்கப்படாத நிலையின் நிறையை அதிலிருந்து கண்டிப்பாகக் கழிக்க வேண்டும். இதனால் பிணைந்திருக்கும்போது அவ்வமைப்பிலிருந்து வெளியேற்றப்படும் ஆற்றல் அல்லது உமிழப்படும் ஆற்றலானது அவ்வமைப்பின் ஆற்றல் நிறையிலும் இழப்பை உண்டாக்குகிறது. கட்டமைப்பின் நிறை இச்செயல்முறையில் பாதுகாக்கப்படுவதில்லை.

பிணை ஆற்றலில் பல வகைகள் உள்ளன, ஒவ்வொன்றும் வெவ்வேறு தூரம் மற்றும் ஆற்றல் அளவில் இயங்குகின்றன. அணுநிறை அதிகரிப்பதைப் பொறுத்து பிணை ஆற்றல்களும் அதிகரிக்கின்றன. மிகக் குறைந்த நிறை எண் கொண்ட அணுக்கருக்கள் மிக அதிகமான பிணை ஆற்றலைக் கொண்டுள்ளன.

## மேற்கோள்கள்

## புற இணைப்புகள்
*Nuclear Binding Energy
*Mass and Nuclide Stability 
*Experimental atomic mass data compiled Nov. 2003 

பகுப்பு:பிணை ஆற்றல்
பகுப்பு:ஆற்றல்
பகுப்பு:பொருண்மை நிறமாலையியல்
பகுப்பு:அணுக்கருவியல்
துருவ நட்சத்திரம் (2018 திரைப்படம்)

**துருவ நட்சத்திரம்** (Dhruva Natchathiram), கௌதம் மேனனின் இயக்கத்தில், கௌதம் மேனன், வெங்கட் சோமசுந்தரம், ரேஷ்மா கட்டாலா, செந்தில் வீராசாமி, பி. மதன் ஆகியோரின் தயாரிப்பில் வெளியாகவுள்ள தமிழ்த்திரைப்படம்.. இத்திரைப்படத்தில் விக்ரம், ஐஸ்வர்யா ராஜேஷ், ரிது வர்மா ஆகியோர் முதன்மைப்பாத்திரங்களில் நடித்து வருகின்றனர். இத்திரைப்படம் மனோஜ் பரமஹம்சாவின், ஜோமன் டி. ஜான், சந்தான கிருட்டிணன், இரவிச்சந்திரன் ஆகியோரின் ஒளிப்பதிவிலும், ஹாரிஸ் ஜயராஜின் இசையிலும்,   ஆண்டோனியின் படத்தொகுப்பிலும், 18, மே 2018இல் வெளியாகவுள்ள தமிழ்த்திரைப்படம். இப்படத்தின் படப்பிடிப்பு சனவரி 2017 இல் தொடங்கப்பட்டது. இப்படம் ஏழு நாடுகளில் படமாக்கப்பட்டுள்ளது.

## நடிப்பு

*விக்ரம் -ஜான்/ யோகன்/ துருவ்.
*ஐஸ்வர்யா ராஜேஷ் - இராகிணி.
*ரிது வர்மா - அனுபமா.
*பிரித்விராஜ் சுகுமாரன் -டார்க்மேன
*பார்த்திபன் - திரு. கேவாக
*சிம்ரன் 
*ராதிகா
*திவ்யதர்சினி
*சிராவந்தி சாய்நாத்
*மாயா எஸ். கிருஷ்ணன்
*சதீஸ் கிருஷ்ணன்
*முன்னா
*வம்சி கிருஷ்ணா
*சலிம் பாய்க்
*பிரீத்தி நெடுமாறன்

## படப்பணிகள்
இப்படத்தின் திரைத்துளிக்கான காட்சிகளை நியூயார்க் நகரத்தில் படமாக்கப்பட்ட பிறகு 2017 சனவரியல் முதற்கட்டப்படப்பிடிப்பை முடிக்க படக்குழுவினர் குன்னூருக்குச்சென்றனர். குன்னூர் நகரத்தில் சிறிய அளவில் படப்பிடப்பை நடத்திய பிறகு படக்குழுவினர் எஞ்சியுள்ள படப்பிடிப்பிற்காக சென்னைக்குச்சென்றனர். துருக்கியின் எல்லைப்பகுதியில் 24 மணிநேரமாக ஆவணங்களில் ஏற்பட்ட சிக்கலால் சிக்கிய துருவ நட்சத்திரம் படக்குழுவினரின் சிக்கலை இயக்குநர் எளிதாக தீர்த்தார்.
## இசை
இத்திரைப்படத்திற்கு ஹாரிஸ் ஜயராஜ் இசையமைத்து வருகின்றார்.

## சான்றுகள்

## வெளியிணைப்புகள்
*
* 

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விக்ரம் நடித்துள்ள திரைப்படங்கள்
பகுப்பு:ஐஸ்வர்யா ராஜேஷ் நடித்த திரைப்படங்கள்
பகுப்பு:கௌதம் மேனன் இயக்கிய திரைப்படங்கள்
இலங்கை சாதியமைப்பு

இலங்கையில் சாதி அடிப்படையிலான சமூக நிலைமாற்ற அமைப்பு அதன் மூன்று முக்கிய இனக்குழுக்களில் இலங்கைத் தமிழர், சிங்களவர் மற்றும் மலையகத் தமிழர் காணப்படுகிறது. சாதி அமைப்பு இலங்கையின் பண்டைய வரலாற்றிலிருந்து காலனித்துவ சகாப்தத்திற்கு விரிவானது. இலங்கையின் சாதி அமைப்பு தென்னிந்திய சாதி அமைப்புக்கு ஒத்திருக்கிறது.

## இலங்கைத் தமிழ் சாதிகள்
யாழ்ப்பாண வைபவமாலை, மட்டக்களப்பு மான்மியம் மற்றும் காலனித்துவ பதிவுகளை போன்ற பல பதிவுகள், சாதிகள் மற்றும் அவற்றின் முக்கியத்துவத்தை குறிப்பிடுகின்றன. சாதி அமைப்பில், வடக்கு மற்றும் கிழக்கு சமூகங்களுக்கும், விவசாய மற்றும் கடலோர சமூகங்களுக்கும் இடையில் வேறுபாடுகள் உள்ளன. சங்க இலக்கியத்தில் ஐந்து திணைகள் தொடர்புடைய ஐந்து பழங்குடிகள் குறிப்பிடுகிறது. காலனித்துவமும் சாதி முறையை பாதித்தது.

வடக்கு வேளாண்மை சமுதாயம் முக்கியமாக வெள்ளாளர்களுக்கு ஆதிக்கம் செலுத்துகிறது, பாரம்பரியமாக இவர்கள் நில உரிமையாளர்கள் மற்றும் விவசாயிகள் ஆவார். அவர்கள் மிகவும் ஏராளமான சாதி, தமிழ் மக்கள் தொகையில் பாதிக்கும் மேற்பட்டவர்கள் இவர்கள். வடக்கு மற்றும் மேற்கு கரையோர சமுதாயம் முக்கியமாக கரையார்களுக்கு ஆதிக்கம் செலுத்துகிறது, பாரம்பரியமாக இவர்கள் கடற்படைகளாக மற்றும் துறைமுகத் தலைவர்களாக இருந்தவர்கள்.முக்குவர்கள், இலங்கையின் கிழக்கு கடலோரப் பகுதியும் பெரும்பான்மையான பகுதிகளை ஆதிக்கம் செலுத்துகிறது, அவர்கள் பாரம்பரியமாக முத்து வர்த்தகத்தில் ஆக்கிரமிக்கப்பட்டுள்ளனர்.

*பஞ்சமர்,* *கம்மாளர்*  என்று குறிப்பிடப்பட்டவர்கள் மற்றும் வேறு சில சாதிகள் ஆதிக்க சாதியினருக்கு *குடிமக்கள்* எனப் பணியாற்றினார். அவர்கள் தொழிலில் முக்கிய காரணிகளாக இருந்தனர், மற்றும் திருமண மற்றும் இறுதி சடங்கு களத்தில் சிறப்பாக முக்கியத்துவம் பெற்றனர்.

## சிங்கள சாதிகள்
இலங்கை சமூகங்களின் தோற்றம் தெளிவாக இல்லை என்றாலும், சிங்களவர்களின் மீதான மரபணு ஆய்வுகள், திராவிடர் மற்றும் வங்காளிகளுக்கு மற்றும் குஜராத்திகளுக்கு மரபணு ரீதியாக சிங்கள சமூகம் தொடர்புடையதாக காட்டுகின்றன. *புஜவலிய்யா*, *சதர்ரரட்ணவலிய*, *யோகாரத்னகாரியா* போன்ற பழங்கால இலங்கை நூல்கள் மற்றும் கல்வெட்டுகள் சிங்கள மக்களை *ராஜா*, *பாமுனு*, *வேலாந்தா* மற்றும் *கொவி* என்ற நான்கு மடங்கு சாதி வகைகளாக பிரிகிறது. 18 ஆம் நூற்றாண்டில் ஆங்கிலேயர்-கண்டி கண்ட காலத்தில் இந்த வரிசைமுறையின் சான்றுகள் காணப்படலாம், இது இலங்கை முடியாட்சிக்குப் பின்னரும் அதன் தொடர்ச்சியைக் குறிக்கின்றது.

## இவற்றையும் பார்க்க
* யாழ்ப்பாணத்துச் சாதியமைப்பு

## குறிப்புகள்

பகுப்பு:இலங்கையில் சாதிகள்
பகுப்பு:இலங்கைப் பண்பாடு
பகுப்பு:தமிழரில் சாதிகள்
பகுப்பு:யாழ்ப்பாணப் பண்பாடு